INDABA ZALEKONI.

U-Mr Girdwood welamamfengu uti abantsundu ngebefundiswa ubugqira.

E-Free State kuko indawo ekusand’ ukufunyanwa ukuba ine diamond.

Kuvakala ukuba ngoku abantu bakwa Adam Kok bafunga u-Captain Blyth.

E-Aliwal North kuko umntu ogqoboze indlu yo- cingo wemka neponti ezi £ 25.

U-SIR Henry Barkly kubuye kwavakala ukuba uya kugoduka ngo February, endaweni yake kuze u- Sir Bartle Frere.

IJIKI—E-Dordrecht kuko abantsundu abatatu abadliwe iponti emnye ngokutengisa ijiki ngapandle kwemvumelo ka Rulumeni.

U-Ngangelizwe ubuye wabuyiselwa kwase bukosini bake kwazaliswa idinga elalite wobuyiselwa ukuba uzipete kakuhle.

E-RINI umfazi omhlope abati ngu Mary Bunce ku- tiwe makalinde Ijaji ngetyala lokuba ingubo. Ubeman’ ukuzicotela xa ziye kuhlanjwa.

SINOSIZI ukuva ukub u-Mr no Mrs Botha base Ko- bonqaba babulewe kukuwelwa yinqwelo. Indoda ife kwaoko, umfazi waqauka emva kweyure ezintatu.— *For Beaufort Advocate.*

E-Colesberg kusand’ ukufakwa etolongweni inkwe- nkwe eminyaka iseshumini. Igama layo ngu Jan, um-Griqua. Ubulele enye inkwenkwana besendle. Naye ngoku akayifihli lonto yokuba eyibulele.

Uloliwe—Inqwelo zika Loliwe ngoku sezinokuza kufika Encemera. Abafuna ukuya e-Monti ngazo barola 15s emnye ukuba ukwele kwezaba pakamileyo ; ukuba kukwezeqela lesitatu arole 7s. 6d.

Amatanga ne Nkomo—Kwelilizwe inkomo zitiukuze zifumane amatanga kube kuxa kuko asele ezindle. E-Australia kuko uhlobo lomxoxozi olulinyelwa zona. Nase England bati abake bawalinge asikuko nokuba ayazityebisa.

Intlanganiso yamadoda antsundu ase Nxukwebe ibixoxa ngokuba ngawapina amagqira akuqonda nga- pezulu ukunyanga izifo, eko amhlope eko antsundu. Uninzi lute ngawantsundu aqonda ngapezulu.—*Fort Beaufort Advocate.*

U-Sigcau into enkulu ka Sarili kute kwakububa unyana wake akavuma ukuba kuyiwe kuvunyiswa emagqireni, wati nawo afana naye ngokungazi nto. Asikuko nokuba kuyabuleleka ukubona lonkosi ukuba inokuqonda okukulu kangako.

Elinye lamapepa ase Bayi liteta ngokuti kuyi mba- ndezelo kwabantsundu abaya kuloliwe E-Kapa ukuba bati ngokubuya babizwe 5s xa bapumayo e-Bayi. Ezosheleni zintlanu baye beve sebequtyulwa ngazo kungeko nto bebeyilindele. Licela elopepa ukuba U- Hon. C. Brownlee ayilungise londawo.

Ababete Umlungu—Ngase Rini ute umlungu ongu MacCabe ehamba wafikelwa ngamaxosa amata­tu ambamba ngemilenze nengalo aya naye emfuleni. Efikile kona ampange zonke ingutyana abenazo ambeta amkaba kunene, amshiya. Abenzi balonto akukavakali ukuba bafunyenwe.

U-Nehemiah Mshweshwe kuvakala ukuba uya kukutshelwa indoda eya kuteta ityala lake. Abanye abamhlope bati ufumane wabanjwa engenatyala, kuba esipitipiti abanjwe ngenxa yaso sihle engeko ekaya waza akufika walwa nabenzi baso, wati mabazinikele esandleni sika Rulumeni. Amare abeke avakala okuba kupume amakulu amatatu Abesutu abaya kumnceda kutiwa akananyaniso. Imantyi yase Matatish ngoku iye kuhlala kwinqaba ebeyakiwe ngalamadoda enza isipitipiti.

Imali eyayibiwe e-Qonce amawaka amane eponi kubonakala ukuba uza kutyileka umkondo wayo. Kuko umfo oti yayibiwe ngu Poynting wamcela uku­ba amncedise wamnika amakulu asixenxe ukuba aye kwele Diamond. Ute lomfo wawacita lomakulu asi­xenxe engekayi kwele Diamond wabuya waya kucela amakulu amatatu ku Poynting, wati uya kumhlakaza ukuba akamniki. Walile noko omnye waza ke ngoko wahlakazwa. Elotyala nangoku lisatetwa.

E-Gqili kule ndawo kwakiwa umtantato kuko iqela lamangesi elisebenza kona. kute ngenye imini lahambela E-Bethulie, umzana wama Bulu, kwaba ku­ko omnye walamangesi onesikweliti se Bulu. Elo Bulu liye ematyaleni lifuna ukubamba lomntu unesikweliti salo. Asuke onke Amangesi atabata imipu

nezinye izixobo ati ayakulidubula Ibulu elike leza kumbamba ; ati akakatali nokuba Amabulu apuma onke. Asuke Amabulu aseleyeka ukulibamba, atumela E-Bloemfontein ukuya kubuza into angayenzayo. . .

Ubusela—Ipepa lase Fort Beaufort liti kuko I bastile elibe lize kutengisa amahashe amabini ku Mr G. Michaelis libiza £ 141 lilinye. U-Mr Michaelis uranele ukuti abawi. Ngokufuna ukuqonda ukuba ngawalo kusini na ute ndiza kukunika £15 ngawo omabini. Lite ibastile sourola £ 16. Kwakuba njalo uqondile omnye ukuba abiwe kuba ukuba ebengawake ngelengehli kangaka. Ute ke u-Mr Michaelis kulungile kauhambe siye paya kumapolisa sikangele uku­ba angatengwa na kona. Lilandele Ibastile kanti liya kuti lifika libe libanjwa. Lite likubanjwa lase lixela nalapo liwebe kona. Imantyi ilinike inyanga ezita- ndatu etolongweni lisebenza nzima.

UMxosa no MxoSA—Mayela kumhla 12 ka Dece­mber kube kuko Umxosa obeze emapoliseni (E-Graaff Reinet) ezokubika ukuba u-Dyani, omnye Umxosa ube iponti ezilishumi elinesibini kuye, efuna ukuba aba­njwe. Ute, besuka Emaxoseni kunye beza kusebenza kuloliwe wase Bay. Ngabusuku butile u-Kafundi (lo uze kumangala) wavuka u-Dyani erola ingxowa yemali emqamelweni. Wati xa aza kumbamba wabaleka wazimela. Ute ke kodwa kuba umfazi ka Dyani ese Graaff-Reinet, wakumbula ukuti uyakuyakona. Uzile ke okunene u-Kafundi, wafika eko u-Dyani, noko ate akumbona wabuya wabaleka. Ate amapolisa akuya kufuna kwa Dyani afika kuko £ 12 waza u-Kafundi wayazi enye kuba waeyibalile.

E-Ndenxa—Umbaleli welinye lamapepa Ama- ngesi uti : Kuko iqela elikulu labantu baka Mditshwa abebeze kuzingela e-Ndenxa noko bekade beyalwa ukuba bangenjenjalo. Amapolisa amabini ka Mr. Thomson ati akubabona abagxota atabata inxenye yizikali zabo. Abone seleraulwa yinto eninzi yabantu yazahluta ezozikali yawapanga namahashe. Ba­ti bona abamazi u-Mr. Thamson, kuba umhlaba ngoka Mditshwa. Amahashe abuye abuyiselwa ngemini elandelayo, ayavuma Imantyi ukuwamkela.

Imisebenzi Yocingo—Kuko umfo abati ngu Lyons owatabata impahla ebiweyo kwele Diamond eno Kerli Shaw. Ukusuka kulekoloni baya E- England, baza ukusuka apo baya e-Australia. Xa base manzini besiya e-Australia kubetwe elucingweni lwaba luya kuxela kwizipata mandla ukuze bati befika babe bebanjwa. Ute umkombe abebekuwo ungekafiki waseukaulelwa ngo ntamnani. Ate lamadoda aza kubanjwa ecinga ukuti akuko bani waziyo azixela namagama awo. Aqale ukuqabuka xa selengena endlwini yamapolisa impahla zawo sezitatyatiwe. Zakunqikwa ibokisi zabanene kufikwe kuzele imisesa- ne yegolide nentsimbi zamaxesha nezinye izinto ezi- nqabileyo.

Abesutu no Nehemiah—Umfo otile obalela I- *Northern* Post uti, “ Inkosi u-Letsie ubeye kucelela umntu wake incwadi ku Mr. Griffith yokuba aye kwa Koko aye kuva ngokubanjwa kuka Nehemiah. Akavumanga ukuyinika u-Mr. Griffith loncwadi wati kute kwakutunyelwa ku Letsie ukuba aye kubamba abantu baka Nehemiah ababalekele Elusutu akayenza lonto; ukuba uyayenza imfanelo yake woyifumana incwadi. Kwakuba njalo u-Letsie ukupe iqela lama­doda kunye nonyana wake ukuba aye kubamba abobantu. Xa bayayo kuvakele ukuba sebebanjiwe batunyelwa e-Matatieli apo ityala labo liya kutetwa ngumfo oya kunyulwa ngu Rulumeni ukuba aye kuteta lona. Emva koko ndikolwa ukuba u-Letsie uyifumene loncwadi ebeyifuna. Abesutu abakataze- kile kukubanjwa kuka Nehemiah kubabayasazi kaku­hle isimilo sake.”

Umkristukazi otile Elusutu—E-Leribe kuko umfazi oselelixegokazi. Wayengumfazi ka Molappo. Impilo yake asikuko nokuba inzima nokoke akuko kudamba ebukristwini bake. Indoda yake u-Molappo yamlahla ; ke unyana wake omkulu, oyena uyindlalifa, uligeza. Noko agezayo akavumi ukwahlukana nonina. Uyise akavumi nokuba asondele kuye. Umfazi walonyana (kuba selezekile) umelene nokutuka uninazala kuba unyana engavumi ukwahlukana naye. Umfazi lowo ungumhedeni, uyacapuka nakukuba uninazala ekoliwe. Kuti emitandazweni kwakucelwa unina walomfana ukuba atandaze kungabiko mntu zingapalaliyo kuye inyembezi. Kuba lusizi xa acelela unyana wake ukuba ancedwe kwesi sifo— *Lovedale News.*

Ababulali—E-Graaff Reinet kuko umfo osand’ ukuzihlakaza ukuba wabulala u-Mr. Spiller nge 1866. Lomfo ongu Thys Sampson, Ilau, uti waena- belungu abatatu. Ngomhla 13 ka May 1866 baya kunqonqoza efestileni yendlu ka Mr. Spiller. Wati kuba waselelala wavuka waya kukangela ukuba yintonina. Uyivulile ifestire eza kukwaza ukuze babaleke abantu abakoyo. Akuvula uve umkonto udlula kufupi naye, waza engekabi naxesha lakuvala omnye umkonto wamhlaba esandleni omnye esiswini wambulala. Elixesha lonke bekungekazanga abenakufumaneka umntu owayenzayo lonto. Elilau lite ngokuxaliswa lunkwintshana lazihlakaza. Kubantu ababenalo omnye, u-Thomas Jackson uliba- ntinti Ekapa. Wayebile e-Graaff Reinet nge 1874. Omnye, u-Cooper usetolongweni kwele Diamond. Owesitatu akukaqondakali kakuhle apo akona.

EZAMANYE AKWASE AFRICA.

Ekuvulweni kwendlu yetyalike E-Dutywau-Smith Mhala urole £5.

Umditshwa akavumi ukurafa, uyayala nemali ebe yinikwa ngu Rulumeni.—*Mercury*

E-Free State nangoku inqwelo ezidlula kona ku- satiwa mazirafe nge £ 2.

Kwele Diamond u-William Danster, Umkorana ugwetyelwe ukuxonywa ngenxa yokubulala omnye.

Kwele Diamond kuko abantsundu abate xa kuza kubanjwa uwabo obebe ihashe, abavuma naye bangxa- mela ukulwa.

E-Natal umkuli ongu Perijal uzibulele ngokwake wazisika emqaleni ngesitshetshe. Isizatu sokuba enje-njalo asikaziwa.

U-Mr E. D Young, owayeye kuqala I-Livingstonia kuvakala ukuba ngoku uza kugoduka aye kwase Eng­land.

U-William Danster Ilau lifakwe etolongweni kwele Daimond ngenxa yokubulala umfana kwawe Lau efuna ukuzuza ibotile yotywala.

Amangwane—Ama-Natal ade avuma ukuyi rola yonke imali abete u-Carnarvon mayinikwe Amangwa­ne, kuhlaulwe ukudliwa kwawo ngenxa ka Langalibalele.

U-Captain Elton wase Mozambique kuvakala ukuba uza kuya pakati E-Africa alinge ukufumana indlela elula yokuya e-Lake Nyassa, eve nangokutengiswa kwamakoboka.

E-Ashanti kuvakala ukuba u-Kofu Kalkali obeku- tshwe ebukosini, ubehlanganise umkosi weza kulwa nomzalwana wake omiswe endaweni yake. Ugxotiwe u-Kofu wabalekela kwapakati e-Africa.

E-Dahomey kuke kweziwa kungenelwa umzana okufupi ne Grand Polo kwatunywa abafazi nabantwana aba 80, abulawa onke amadoda. Kwabonakala ukuba Ama- Dahomey aya equbela pambili ukucapukisa Amangesi.

Emampondweni U-Mr Shaw oyimantyi ubeye nencwadi ku Nqwiliso, ivela ku Rulumente, eye kukuza ngenxa yokufa kuka Ndamas. Ubulele kakulu u-Nqwiliso ukuba u-Rulumente eze kumlilisa kwaku­buba uyise.

Idolosi—E-Natal kuko abake balinga ukuyinyanga nge Paraffin—batabata ipint ye oil bayigalele elubisini olungapezulu kuhle kwesiqingata seponti. Abanye bati izincedile zonke inkomo abalinge kuzo.

Ozele Abantwana Abane.—Kufupi ne Ficksburg E-Free State kuko umsutukazi ozele abantwana aba­ne. Ute xa azala owesine wafa. Abatatu abantwana bahlale intsuku zambini bafa nabo. Lomfazi ngapambili ubezele amawele.

Kwizicaka—Kumatyala ase Fort Beaufort bekuko nelika Komani obeshiye inkosi yake waza wadliwa iponti ezimbini. U-John abati ngu Thia udliwe iponti ngokusuka angayenzi into ayitunywa yinkosi yake.

E-Dahomey kuvakala ukuba Ama-Dahomey ebe songela ukuya kungenela acite I-Aboukar. Ama Ngesi ebesawavalile amasango okuba kungabiko zimpahla ziya kutengiswa kwezinye indawo zipuma e Da­homey. Kutiwa kanjalo nompati mikosi wamangesi ucela ukuba kutunyelwe amasoldati amhlope 500, nawama Housas abe 600.

Umbulelo Wamabulu.—Kulemfazwe anayo Ama­bulu no Sikukuni anezizwe ezitile ezintsundu eziwa-

6 ISIGIDIMI SAMAXOSA, JANUARY 1, 1877.